Empire State Building

Empire State Building er ein 102-etasjars skyskrapar i art deco-stil i New York by i USA, som ligg der Fifth Avenue og West 34th Street møtest. Namnet på bygningen kjem av kallenamnet på delstaten New York, The Empire State. Han var den høgste bygningen i verda i meir enn førti år, frå han var ferdigbygd i 1931 til nordtårnet til World Trade Center stod ferdig i 1972. Etter at World Trade Center vart ramma av terroråtak i 2001, vart Empire State Building igjen den høgste bygningen i New York by og delstaten New York.

American Society of Civil Engineers har gjeve Empire State Building status som eitt av dei sju underverka i den moderne verda. Bygningen og interiøret i 1. etasje er gjevne status som landemerke av New York City Landmarks Preservation Commission, og også av New York City Board of Estimate.«New York Chapter, American Institute of Architects» i AIA Guide to New York City, 4. utgåve av White, Norval & Willensky og Elliot (Crown Publishers, 2000), s. 226. Han vart gjeven status som National Historic Landmark i 1986.«Empire State Building – National Historic Landmark summary listing » hjå National Park Service.«Empire State Building – National Historic Landmark Nomination » av Carolyn Pitts hjå National Park Service (26.04.1985)«Empire State Building—Accompanying 7 photos, exterior and interior, from 1978 » i National Register of Historic Places Inventory hjå National Park Service I 2007 vart han plassert som nummer éin på American Institute of Architects si liste over favorittarkitektur i USA. Bygningen er ått og driven av W&H Properties.«Empire State Building» hjå W&H Properties.

Empire State Building er den tredje høgste skyskraparen i Amerika (etter Willis Tower (tidlegare Sears Tower) og Trump International Hotel and Tower, begge i Chicago), og den 15. høgste i verda. Han er også det fjerde høgste frittståande byggverket i Amerika. 

mini|venstre|Empire State Building, med Chrysler Building i bakgrunnen.

 Kjelder 

Denne artikkelen bygger på «Empire State Building» frå ,  den 14. mars 2010.  

 Bakgrunnsstoff 


 Kuriosa kring Empire State Building 

Kategori:Byggverk i New York City
Kategori:Skyskraparar i New York
Kategori:National Historic Landmark i New York